
Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17., 68/18., 98/19, 64/20, 151/22, 155/23 i 156/23), odredbama  Zakona o osobnoj asistenciji (Narodne novine broj: 71/23) i odredbama Pravilnika o pomoćnicima u nastavi i stručnim komunikacijskim posrednicima (Narodne novine broj: 85/24) Osnovna škola Jelsa  objavljuje:


NATJEČAJ
za radno mjesto
1. Pomoćnik u nastavi za učenike s teškoćama na određeno nepuno radno vrijeme (28/40), sati tjedno 
UVJETI:
Kandidat za pomoćnika u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i završeno minimalno četverogodišnje srednjoškolsko obrazovanje (razina 4.2 HKO-a).
Iznimno kandidat za pomoćnika u nastavi može biti osoba koja ne ispunjava uvjet završenog četverogodišnjeg srednjoškolskog obrazovanja (razina 4.2 HKO-a), ali ispunjava uvjet završenog trogodišnjeg srednjoškolskog obrazovanja (razina 4.1 HKO-a) i ima završen program obrazovanja odraslih (osposobljavanja) za pomoćnika u nastavi ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
U svrhu utvrđivanja zdravstvene sposobnosti za obavljanje poslova pomoćnika u nastavi, izabrani kandidati  bit će upućen na liječnički pregled u ustanovu medicine rada radi dobivanja uvjerenja o zdravstvenoj sposobnosti.
Za angažiranje pomoćnika u nastavi ne smiju postojati zapreke iz članka 106. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17., 68/18., 98/19, 64/20, 151/22, 155/23 i 156/23) i članka 23. Zakona o osobnoj asistenciji (Narodne novine broj: 71/23).
Natječaj se raspisuje za izbor pomoćnika u nastavi za učenike s teškoćama na određeno vrijeme do završetka školske godine 2026./2027. odnosno do 31. kolovoza 2027. - temeljem Projekta Splitsko- dalmatinske županije „S pomoćnikom mogu bolje VII“, u sklopu poziva na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII, SF 2. 4. 06. 06''.
Izrazi koji se u ovom natječaju koriste za osobe u muškom rodu su neutralni i odnose se na muške i na ženske osobe.
U vlastoručno potpisanoj prijavi na natječaj potrebno je navesti:
- osobne podatke: ime i prezime, adresu stanovanja, broj telefona/mobitela, e-mail adresu
- naziv radnog mjesta na koje se kandidat prijavljuje.
Uz prijavu  na natječaj potrebno je priložiti:
· životopis
· dokaz o državljanstvu
· dokaz da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi i članka 23. stavka 1. točke 4. Zakona o osobnoj asistenciji, s naznakom roka izdavanja ne starije od mjesec dana na dan raspisivanja natječaja
· dokaz da se protiv podnositelja prijave ne vodi  prekršajni postupak za prekršaj iz članka 23. stavka 1. točke 3. Zakona o osobnoj asistenciji, s naznakom roka izdavanja ne starije od mjesec dana na dan raspisivanja natječaja
· dokaz o vrsti i razini obrazovanja
· dokaz o završenom programu obrazovanja odraslih (osposobljavanja) za pomoćnika u nastavi
Navedene isprave odnosno prilozi dostavljaju se u neovjerenoj preslici.
Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu  (Narodne novine, broj 78/93., 29/94., 162/98., 16/07., 75/09., 120/16. i 57/22).
Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21. i 156/23), članka 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03, 148/13 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20) ili članka 48. stavaka 1.-3. Zakona o civilnim stradalnicima iz Domovinskog rata (Narodne novine, broj: 84/21) dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.
Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici na internetsku stranicu Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat koji se poziva na pravo prednosti pri zapošljavanju na temelju članka 48. stavaka 1.-3. Zakona o civilnim stradalnicima iz Domovinskog rata (Narodne novine broj: 84/21) dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 49. stavka 1. Zakona o civilnim stradalnicima iz Domovinskog rata (Narodne novine broj: 84/21) koji su dostupni na poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja i projekta ''S pomoćnikom mogu bolje VII'' sukladno važećim propisima o zaštiti osobnih podataka.
Rok za podnošenje prijave na natječaj je osam dana od dana objave natječaja na mrežnim stranicama i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.
Nepotpune i nepravodobne prijave neće se razmatrati.
Vlastoručno potpisane prijave na natječaj dostavljaju se neposredno ili poštom na adresu:  
            OSNOVNA ŠKOLA JELSA, JELSA 161 ,21465 JELSA, s naznakom Za natječaj za pomoćnike u nastavi .
Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune, provest će se provjera znanja i sposobnosti prema Odluci Povjerenstva za procjenu i vrednovanje kandidata za zapošljavanje i odredbama Pravilnika o postupku i načinu zapošljavanja u Osnovnoj školi Jelsa (http://www.os-jelsa.skole.hr/upload/os-jelsa/images/static3/1149/File/zapo%C5%A1ljavanje.pdf i http://os-jelsa.skole.hr/upload/os-jelsa/images/static3/1149/File/PRAVILNIK%20O%20IZMJENAMA%20I%20DOPUNAMA%20PRAVILNIKA%20O%20NA%C4%8CINU%20I%20POSTUPKU.pdf)
Kandidati su obvezni pristupiti procjeni odnosno testiranju. Ako kandidat ne pristupi procjeni odnosno testiranju, smatra se da je odustao od prijave na natječaj. Način procjene i vrednovanja kandidata, te pravni i drugi izvori za pripremu kandidata za testiranje, bit će objavljeni na mrežnoj stranici Osnovne škole Jelsa u rubrici „Oglasna ploča“ podrubrici „Zapošljavanje“  http://www.os-jelsa.skole.hr/oglasna_plo_a/natje_aji, najkasnije do isteka roka za podnošenje prijave kandidata na ovaj natječaj. Poziv na procjenu kandidatima će biti poslan elektroničkom poštom i objavljen na mrežnoj stranici Škole najmanje 3 dana dana prije dana određenog za procjenu odnosno testiranje, te objavom na web-stranici Osnovne škole Jelsa u rubrici pod nazivom „Oglasna ploča“, „Zapošljavanje“- podrubrika „Pozivi kandidatima“ http://os-jelsa.skole.hr/oglasna_plo_a/natje_aji/pozivi_kandidatima.
 O rezultatima natječaja kandidati će biti obaviješteni na mrežnoj stranici Osnovne škole Jelsa, u rubrici pod nazivom „Oglasna ploča“, „Zapošljavanje“- podrubrika http://www.os-jelsa.skole.hr/oglasna_plo_a/natje_aji/obavijesti, u roku 15 dana od dana donošenja odluke o izboru kandidata. 


Ravnateljica Oš Jelsa
Katija Balić

